Deoarece Federația Internațională de Scrimă are alocate din partea Comitetului Olimpic Internațional doar zece probe, începând din 2008 la fiecare olimpiadă sunt scoase din program prin rotație câte două probe pe echipe. La această ediție au fost eliminate proba feminină de floretă pe echipe și cea masculină de sabie pe echipe, care, totuși, au făcut parte din probele Campionatului Mondial, organizat și el la Rio, în aprilie 2016. Acest campionat a constituit testul preliminar pentru organizarea probelor olimpice.